ทหารไทยยังเนื้อหอมต่างชาติเจรจาซื้อหุ้น
สคร.พิจารณาข้อกฎหมายขายหุ้นธนาคารทหารไทย
23 ส.ค. 2555

สคร.พิจารณาข้อกฎหมายขายหุ้นธนาคารทหารไทย
แหล่งข่าวจากกรรมการธนาคารทหารไทย (TMB) เปิดเผยว่า ขณะนี้มีสถาบันการเงินต่างประเทศแสดงความสนใจเข้ามาซื้อหุ้นธนาคารทหารไทย ในส่วนที่กระทรวงการคลัง ถืออยู่ทั้งหมด 26.09% ทางนางเสาวนีย์ กมลบุตร ประธานกรรมการ ธนาคารทหารไทย จึงได้มอบหมายให้สำนักงานคณะกรรมการนโยบายรัฐวิสาหกิจ (สคร.) พิจารณาข้อกฎหมาย เนื่องจากเป็นการเข้ามาถือหุ้นของนักลงทุนต่างชาติเกิน 25%
ก่อนหน้านี้ นางเสาวนีย์ ยอมรับว่า มีสถาบันการเงินต่างประเทศแสดงความสนใจเข้ามาซื้อหุ้นธนาคารทหารไทย และได้ส่งเรื่องให้สคร.พิจารณาจริง 
“ตอนนี้มีสถาบันการเงินต่างประเทศ ไม่ใช่จากเมย์แบงก์ หรือแบงก์จากมาเลเซีย ไม่เคยมีการติดต่อมาและไม่ใช่จากแถบเอเชีย ตอนนี้กำลังเวิร์กรายละเอียดกันอยู่ ให้ สคร.ศึกษาข้อกฎหมาย เพราะเขาจะเข้ามาซื้อทั้งหมดจากคลัง” นางเสาวนีย์ กล่าว
ทั้งนี้ มีรายงานว่า ธนาคารออสเตรเลีย แอนด์ นิวซีแลนด์ แบงกิง กรุ๊ป (เอเอ็นแซด) สนใจจะซื้อหุ้นทั้งหมด